sairat movie: small movie big changes in maharashtra
కులాంతర వివాహానికి ప్రభుత్వ ఉద్యోగం?
ఒక చిన్న సినిమా ప్రభుత్వంలో చలనం తీసుకువచ్చింది. కులం రొచ్చులో కొట్టుకుపోతున్న నేటి సమాజానికి కనువిప్పుగా నిలిచింది. కులాంతర వివాహాలను ప్రోత్సహించేందుకు ప్రభుత్వమే ఓ చట్టాన్ని తీసుకువచ్చేలా చేసిన సినిమానే ‘సైరత్’.
TNN | Updated:
Mar 19, 2017, 08:53PM IST
ఒక చిన్న సినిమా ప్రభుత్వంలో చలనం తీసుకువచ్చింది. కులం రొచ్చులో కొట్టుకుపోతున్న నేటి సమాజానికి కనువిప్పుగా నిలిచింది. కులాంతర వివాహాలను ప్రోత్సహించేందుకు ప్రభుత్వమే ఓ చట్టాన్ని తీసుకువచ్చేలా చేసిన సినిమానే &lsquo;సైరత్&rsquo;.
గతేడాది మరాఠీలో విడుదలై సన్సేషన్ క్రియేట్ చేసిన సైరత్ మూవీ ఇచ్చిన ప్రేరణతో మహారాష్ట్ర ప్రభుత్వం ముందడుగు వేసింది. కులాంతర వివాహాలను ప్రోత్సహించడానికి ఒక చట్టన్ని తీసుకురావడంతో పాటు.. ప్రభుత్వ ప్రోత్సాహకాలను ఇవ్వడానికి రెడీ అయ్యింది.
ప్రేమికుల రక్షణ బాధ్యతను భుజాన వేసుకోవడంతో పాటు.. వారికి ఆర్థిక పరమైన ఇబ్బందులు తలెత్తకుండా ఉండటానికి &lsquo;కులాంతర వివాహం చేసుకున్న జంటలో ఒకరికి ప్రభుత్వ ఉద్యోగాన్ని కల్పించాలనే ఆలోచనకు వచ్చింది.
అసలేంటి సైరత్ మూవీ:
మరాఠీలో సైరత్ మూవీ క్రియేట్ చేసిన సన్సేషన్ అంతా ఇంతా కాదు. మరాఠీలో కేవలం నాలుగు కోట్ల బడ్జెట్&zwnj;తో తెరకెక్కించిన ఈ మూవీ 100 కోట్ల క్లబ్&zwnj;లో చేరి బాలీవుడ్ ఇండస్ట్రీ సైతం నివ్వెరపోయేలా చేసింది. సైరత్ సృష్టించిన బాక్సాఫీస్ ప్రభంజనంతో మరాఠీ ఇండస్ట్రీ వైపు ఒక్కసారి ఫోకస్ చేయడం స్టార్ట్ చేశారు. దీంతో ఈ సినిమాను అన్ని భాషల్లోనూ రీమేక్ చేయడానికి పోటీపడుతున్నారు నిర్మాతలు.
కులాంతర వివాహం చేసుకున్న ఓ ప్రేమజంట.. సిటీకి వచ్చిన తరువాత ఎలాంటి ఇబ్బందులు పడింది. వారు జీవితంలో ఎలా స్థిరపడ్డారు. ప్రశాంతంగా గడుపుతున్న వారి జీవితంలో కొన్ని సంవత్సరాల తరువాత కులరక్కసి ఎలా కాటు వేసింది అన్నదే సైతర్ మూవీ కథ. ఈ సినిమాలో ప్రేమజంటను చనిపోవటమే పరిష్కారం అని భావించిన దర్శకుడు వారి చావుతో అనాధగా మారిన బిడ్డ పరిస్థితి ఏంటి అన్న ప్రశ్నను లేవనెత్తాడు. ఒక్క చిన్న సినిమాతో కోట్లమందిలో చలనం తీసుకువచ్చాడు దర్శకుడు నాగ్ రాజ్ మంజులే.